b'\n_START_ARTICLE_\nIvan \xc5\xbdagar (gospodarstvenik)\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdagar se je leta 1939 zaposlil kot delavec v tekstilni tovarni v Preboldu. Med okupacijo je sodeloval v NOB in v letih 1944\xe2\x88\x921949 delal v Ministrstvu za narodno obrambo v Beogradu. Zatem se je ponovno zaposlil v Tekstilni tovarni Prebold. Leta 1969 je diplomiral na Vi\xc5\xa1ji ekonomsko-komercialni \xc5\xa1oli v Mariboru. V preboldski tovarni je bil mojster, obratovodja in tehni\xc5\xa1ki vodja, v letih 1976\xe2\x88\x921987 pa glavni direktor podjetja. V tovarno je vpeljal sodobno tehnologijo in nove metode vodenja ter pomembno pripomogel k uspe\xc5\xa1nemu poslovanju podjetja.'